UMenzi Ngubane (28 Agasti 1964 – 13 Mashi 2021)wayengumlingisi waseNingizimu Afrika, owaziwa kakhulu ngokulingisa indawo kaSibusiso Dlomo emdlalweni owuchungechunge iGenerations kusuka ngo-2003 kuya ku-2014. UNgubane udlale izindima eziningi kweminye imidlalo yakuleli ye-TV, okubalwa kuyo uYizo Yizo, Ashes to Ashes, Gold Diggers, noHeist .Ngo-2016, wazihlanganisa nabalingisi bomdlalo owuchungechunge wethelevishini Isibaya, edlala umphathi wenkampani yamatekisi enomlando odabukisayo. UNgubane ubonakale emafilimini amaningi akuleli okubalwa kuwo neHow to Steal 2 Million, ehambisana noJohn Kani, Terry Pheto noRapulana Seiphemo .Le filimu yathola iBest Picture kuma- African Movie Academy Awards ka-2012 . UNgubane unqobile waqokwa emiklomelweni eminingi yamafilimu nethelevishini eNingizimu Afrika. Uhlabane ngendondo yeSAFTa yeBest Actor ku- Isibaya . Wayeshade noSikelelwa Sishuba. UNgubane wagula impilo iminyaka eminingana kubalwa nokufakelwa izinso okwaholela ekufeni kwakhe. UNgubane ushone ngenxa yesifo sohlangothi ngo-13 Mashi 2021, eneminyaka engama-56.Ezinsukwini ezintathu ngemuva kokushona kukababa wakhe uNdodeni Ngubane naye wadlula emhlabeni ngemuva kokugubha iminyaka engama-90 azalwa izingane zakhe ngenyanga edlule ngaphambi kokushona kwakhe. Bobabili bangcwatshwe ndawonye, umngcwabo wabo wenzeka kubo eMnambithi .